Norvet Negotial SL 

Dossier d’investigació 


un fons d’inversió friendly 
depredador de barris 

Norvet 

PROPERTY DVLP. 


Compri un immoble 
a Barcelona: 

al mercat immobiliari més calent 
d’Europa: diu un dels lemes amb els 
quals Norvet Negotial SL intenta 
convèncer als inversors estrangers de 
comprar els seus apartaments. 

La immobiliària és una represen¬ 
tant destacada de la nova tongada 
d’especuladors i gentrificadors 
internacionals que han aterrat a 
Barcelona durant els últims tres a 
quatre anys. Des de finals del 2014, 
Norvet ha comprat cinc finques al 
Poble-sec, tres a Gràcia i sis més a 
altres barris de la ciutat. En aquest 
temps ha recorregut profusament a 
diferents pràctiques d’expulsió del 
veïnat mitjançant el desnonament 


invisible i el mòbing immobiliari. 
Així ho testifiquen els nostres veïns 
i veïnes que han tingut la mala sort 
de viure (o millor dit d’haver viscut) 
com llogaters a una finca que s’havia 
situat al punt de mira de Norvet. 

En total contrast amb aquestes pràc¬ 
tiques, la pàgina web de l’empresa 
presenta un refinat equip humà in¬ 
ternacional. Un equip que es dedica 
a seleccionar finques exclusives als 
barris barcelonins de moda i a refor- 
mar-les de manera exquisida, sem¬ 
pre respectant les seves característi¬ 
ques arquitectòniques. Finques que, 
d’aquesta manera entren en sintonia 
amb un estil de vida excitant d’una 
ciutat multicultural poblada de gent 
jove atractiva que es reuneix en ca¬ 
fès amb terrasses prenent tapas i vins 
mentre discuteix animadament el 
pla de diversió de la nit. 

Amamos esta ciudad. Su dinamismo. 

La forma en que conviven lo clàsico y lo moderno. 

Su variedad cultural, gastronòmica y arquitectònica. 
Nos encanta formar parte de ella y promoverla. 

66 


Alon Yunger, fundador y director general de Norvet 



Però el marketing de Norvet no 
només promet un nou món feliç 
als compradors internacionals dels 
seus immobles, també ofereix una 
rendibilitat d’inversió de fins al 5 %, 
assessorament legal per estrangers, 
un «servei de gestió immobiliària 
permanent», també anomenat pro- 
perty managment, que eximeix a 
l’inversor de qualsevol preocupació 
pel seu immoble autènticament 
mediterrani, un tracte personal més 
enllà del lliurament de les claus, 
facilitats de finançament... I com a 
cirereta del pastís la tramitació de 
la Golden Visa que dona permís de 
residència a qualsevol estranger que 
faci una inversió immobiliària supe¬ 
rior a 500.000 €, distribuïda entre 
un o diversos immobles. 

L’única cosa que no encaixa amb 
l’enlluernador món norvetià és la 
realitat als nostres barris. 

Qui és qui a Norvet 

El seu fundador -i fins fa poc admi¬ 
nistrador únic- és Alon Ozer Youn- 
ger. No se sap res d’ell fins l’abril 
de 2011 quan fundà, en companyia 
d’un compatriota israelià, una em¬ 
presa dedicada a la creació i gestió 
de residències estudiantils de luxe i 
apartaments turístics. Aquesta em¬ 


presa, entre altres coses, encara ges¬ 
tiona l’Hotel Casa Gracia, al Passeig 
de Gràcia 116. Un any més tard, 
Younger va fundar una altra empresa 
dedicada a les mateixes finalitats. I, 
a finals de 2013, creà l’actual firma 
matriu Norvet Negotial, SL que, 
segons dates del registre mercantil, 
té cinc empleats. El nombre total de 
persones que treballa sota un o altre 
règim per a Norvet es calcula en 20. 
Fins fa poc, Younger ha figurat com 
a administrador únic de 15 societats 
limitades més. Totes elles amb un 
capital social de 3.000 €, i creades 
com satèl·lits de l’empresa matriu 
per a l’adquisició de nous immobles. 
El 21/11/2017 s’ha formalitzat un 
canvi important en aquesta estruc¬ 
tura empresarial: Younger ha estat 
«degradat» a president i conseller 
delegat solidari. Com a vicepresi- 
dent ha aparegut un tal Or Boiman 
qui, al mateix temps, és el director 
financer d’una empresa de software 
financer radicada a Tel Aviv, on el 
cofundador de Norvet -Daniel 
Sagis 1 - exerceix com a director 
executiu. 

La remodelació de la cúpula de Nor- 

1 Sagis és un altre multiempresari i 
compatriota d’en Younger que, entre d’altres 
negocis, «va fundar i gestionar entre 2003 i 
2006 una exitosa empresa comercial i d’exter- 
nalització a Barcelona». 



La trama Norvet 

12 empreses per conquerir Barcelona 
i una per dominar-les a totes 

NORVET NEGOTIAL SL 

(Mare de Deu del Remei, 44; Margarit, 25; Rabassa, 63-67; Freser, 60.) 

CONSTRUCCIONES NORVET SL 

(Torres 20, Can Dimoni) 

EDIFICIOS NORVET SL 

(Poeta Cabanyes 33-35) 

VERTICE NEDAX SL 

(Murillo, 12) 

ZAFIR DYNAMIC SL 

(Jaen 8-10) 

DISCOVERY NOVA PROJECTS SL 

(Rabassa, 85) 

ELKANO 15 DEVELOPMENT SL 

(Elkano, 15) 

ADQUISICIONES NORVET 
NORVET SPAIN HOLDING SL 
SUNSET CUARZO PROJECTS SL 
DANISH UNION HOTELIERS SL 


NUTSHELL HALL SL 


vet Negotial SL s’ha completat amb 
la incorporació d’un altre israelià 
especialitzat en qüestions financeres 
qui, segons les dades del registre 
mercantil, exerceix de secretari. 

Un gegant amb 
peus de fang? 

Que Alon Younger hagi perdut la 
seva condició d’administrador únic 
en nom de la incorporació de dos di¬ 
rectors financers indica que quelcom 
va malament al seu empori. 

Una breu comparació dels comptes 
anuals de Norvet Negotial SL entre 
2014 i 2015 2 ens pot donar alguna 
pista. A data de 2015, l’actiu total 
- és a dir l’hipotètic valor total dels 
immobles propietat de Norvet- va 
augmentar en gairebé 4,5 milions 
de euros: de 1.296.599€ a finals del 
2014 a 5.780.932,96€ a finals del 
2015. El que no està gens clar es 
com s’ha determinat aquest valor. 
A l’apartat de pèrdues i guanys, els 
resultats dels exercicis van passar de 
+ 131.344€ el 2014 a -112.983,14€ 
el 2015. Es a dir, Norvet va comprar 
molts immobles i n’ha venut ben 
pocs. 

Pel que respecta a l’apartat de deutes, 
els deutes a llarg termini remunten a 

2 Younger encara no ha presentat els 
de 2016 ni del 2017. 


4.950.152,80€, i els de curt termini 
(entre els quals figuren els avança¬ 
ments dels clients per finançar les 
reformes dels habitatges) arriben a 
638.455€. D’aquesta manera, l’em¬ 
presa arrossegava uns deutes totals de 
5.589.660€, enfront d’un «patrimo¬ 
ni net» de 191.371€. També crida 
l’atenció que el 72% dels deutes 
a llarg termini (3.536.200 €) no 
estaven contractats amb entitats de 
crèdits. El 2014, aquest percentatge 
fins i tot era del 100% (1.080.000 €). 
En resum: si durant el 2016 i 2017 no 
s’ha produït cap canvi substancial de 
tendència, el nou món feliç de Nor¬ 
vet podria anar-se’n en orris. Tot fa 
pensar que les noves incorporacions 
a la cúpula empresarial representen 
els interessos dels creditors privats, la 
majoria dels quals segurament proce¬ 
deixen de Tel Aviv. 

En aquest sentit, el trasllat de la seu 
de Norvet a la turistificada Casa de 
les Punxes (Av Diagonal, 418, 3er 
la, Tel. 932491125) l’octubre de 
2017, es pot interpretar com una 
fugida endavant i un reconeixement 
implícit que el marketing exclusiu 
per internet no dona els resultats 
desitjats. Aquesta seria també la raó 
de l’obertura d’una oficina de vendes 
que Norvet ha inaugurat recentment 
al carrer Argenteria, 25, al bell mig 
del Born. 

Per altra banda, encara és aviat per 
saber quina incidència ha tingut la 




Si 

on Ozer Younger 


President 


Treballa molta gent 
a Norvet. 

Es hora de conèixer 
qui és còmplice de 
l’expulsió de les 
veïnes. 



Audrey Canonne 

Office Manager 


Susana Sandin 

Legal 


Daniel Rotmentsch 

Design 




Vols enviar el teu 
currículum? 

ayounger@ 
norvetbcn.com 

Richard Lovett 

Property Advisor 




Víctor Segura 

Arquitecte Tècnic 

creixent contestació social a l’expul¬ 
sió de veïns per part del Younger i el 
seu equip. El que sí està clar és que ho 
tindran cada vegada més complicat, 
ja que els veïns i veïnes estan molt 
millor organitzats que fa tres anys! 

Norvet creant 
escola 

Norvet es diferencia una mica dels 
altres fons d’inversió que campen 
a plaer per Barcelona. Si bé és cert 
que una part important del seu ne¬ 
goci consisteix en captar els estalvis 
dels seus compatriotes, no es tracta 
d’un simple representant d’un fons 
d’inversió internacional, com per 
exemple Vauras Investment, SL. 
Norvet té posat un peu a Israel -con¬ 
cretament a Tel Aviv-, on Younger 
i els seus socis busquen creditors/ 
compradors dels seus immobles de 
luxe ubicats en un destí turístic tan 
rendible com és la ciutat de Barce¬ 
lona. Per la qual cosa aprofiten en 
tot moment que el preu de metre 
quadrat a Tel Aviv figura entre els 
més cars del món. Amb l’altre peu, 
i ajudat per una colla d’advocats, ar¬ 
quitectes, dissenyadors i publicistes 
autòctons, Norvet busca augmentar 
constantment la seva cartera inten¬ 
tant vendre-la de forma individualit¬ 


zada a turistes adinerats que visiten 
Barcelona, siguin israelians o no. 
S’entén que aquest negoci només 
pot funcionar degut a la legislació 
d’arrendaments urbans més fa¬ 
vorable per als propietaris de tota 
Europa, una fiscalitat molt baixa per 
als inversors i una dilatada tradició 
d’economia especulativa amb les 
dosis de corrupció i nepotisme cor¬ 
responents. 

Sembla ser que aquesta barreja re¬ 
sulta tan atractiva, que a Norvet li 
ha sortit un germà petit, anomenat 
Didi Perfect Locations, que segueix 
exactament el mateix esquema. 
Els seus dos fundadors venen de 
Tel Aviv, es diuen Ran Afek - qui 
fa de Younger - i Ori Porat - qui 
s’encarrega de la cerca de capitals. 
Donat que encara són molt petits, 
una breu visita a la seva pàgina web 
http:// didi-bcn.com/ projects/ mos¬ 
tra clarament com funcionen i com 
d’estretes són les seves relacions amb 
Norvet. 

Desgraciadament, per més petits que 
siguin no deixen d’anar al pas del seu 
germà gran: han aconseguit -amb 
o sense la seva ajuda- que el jutge 
declarés el tercer intent de «llança¬ 
ment» d’una veïna del Poble-sec i els 
seus fills com a desnonament amb 
data oberta (al llarg de la segona 
quinzena del mes d’abril!). 


Les finques de Norvet 


una per una 

Mare de Deu 
del Remei, 44 

Va ser la primera finca que van re¬ 
formar al Poble-sec. L’edifici sem¬ 
bla buit. Les úniques senyals de vida 
són tres plantes de plàstic col·loca¬ 
des en un balcó i al terrat. Les anti¬ 
gues veïnes han desaparegut sense 
deixar rastre, enduent-se amb elles 
les angoixes i greuges provocats per 
l’afany de Younger i els seu equip 
de fer negocis amb els espais vitals 
de veïns i veïnes que no tenen ca¬ 
buda al seu món de nous i vells rics. 
La venda dels habitatges ha estat 
bastant lenta. El 2016 Norvet no¬ 
més va poder col·locar una unitat, 
el 2017 van vendre tres mes, i l’en- 
tresòl encara no té comprador. Els 
nous propietaris són dos ciutadans 
xinesos (l’un amb un pis a mitges 
amb un nord-americà), un indi i 
un rus. Dos van pagar al comptat, 
els pisos dels dos restants tenen hi¬ 


poteca. De la taxació dels pisos es 
dedueix que a un li han venut el pis 
per 259.000 € mentre que a la pa¬ 
rella de propietaris del pis de dues 
plantes per sota i de la mateixa su¬ 
perfície, els van clavar la suma de 
de 371.000 € 

No sabem si els nous propietaris 
són homes de palla d’algun fons de 
inversió, si han comprat els pisos 
per llogar-los a compatriotes seus, 
si tenen tants calés que els poden 
deixar buits durant la major part de 
l’any, o si Norvet els gestiona per 
ells. L’únic que sabem és que no hi 
viuen, que no hi ha cap apartament 
turístic declarat i que no pagaran 
impostos per pisos turístics gestio¬ 
nats a l’estranger. 

La proximitat amb la Fira també fa 
pensar en la possibilitat que aquesta 
finca sigui utilitzada com a allotja¬ 
ment temporal de càrrecs de trans- 
nacionals o de visitants de la Fira de 
Barcelona. O, com a simples apar¬ 
taments turístics que es gestionen 
dins dels mateixos circuits. 



POBLE SEC: 

STEPINTO 

SOMEWHERE 

SPECIAL 

Poble Sec is different. It’s timeless but always changing. Rooted but restless. 
Diverse but with a definite character. Above all it is alive. Walk among its 
narrow streets and you , ll enter a kaleidoscopic world of culture, community 
and cuisine. Tapas bars teem with happy famílies and couples enjoying 
clàssic snacks at bargain prices. Diners raise toasts in starred restaurants 
before going to the theatre. The warm evening air is filled with distant music 
from venues of all sizes. Forget supermarkets and chains: Poble Sec shopping 
means small, local Stores where you’re welcomed with a smile. 

On Poble Sec’s edge, the green hill of Montjuïc rises to define the skyline. It is 
one of Barcelona’s greatest parks, dotted with iconic buildings and some of 
Spain’s most important museums. Breathe in the air, look down on the city, 
and decide what to enjoy next. The possibilities are unlimited. 


Poble Sec is an up-and-coming area in high demand. In the city centre but 
next to the sea and the green space of Montjuïc, it has great residential 
appeal. The rising desirability of the neighborhood as a place to live and 
invest in is supported by its easy accessibility from main road routes and 
excel·lent públic transport links. 

• 1936 Modernist building 

• Quiet Street in residential neighborhood 

• Near medieval city center, away from the crowds 

• Next to one of barcelona’s biggest green spaces 

• Community of locals and international residents 

• One of city's most dynamic culinary hubs 

• Abundant museums, theatres, and cultural venues 



Elkano, 15 


Finca adquirida en juliol del 2016. 
Es tracta d’una promoció col·lecti¬ 
va liderada per Younger sota el parai¬ 
gües d’Elkano 15 Development, SL, 
qui és la propietària legal dels habi¬ 
tatges pral. l a , pral. 2 a , 4rt l a i 4rt 
2 a . L’arquitectura i ubicació de l’edi¬ 
fici, així com els seus habitatges de 
74 m2, fan que sigui una de les mi¬ 
llors finques que figuren en la cartera 
de la immobiliària. 

Els companys de Younger en aques¬ 
ta «aventura» són diferents compa¬ 
triotes seus, entre els quals figura la 
immobiliària Didi Perfect Locations 
SL., qui hem presentat a dalt i que ha 
sigut l’únic que hagi pres una hipo¬ 
teca per adquirir la seva part de l’im¬ 
moble. També sorprèn que el Cai- 
xaBank hagi taxat amb un import 
bastant reduït el pis en qüestió. Pot¬ 
ser valgui la pena consultar les nor¬ 
mes estatutàries d’aquesta «comu¬ 
nitat» autoritzada l’l 1 d’octubre de 
2017 davant un dels dos notaris més 
habituals de Norvet, Gonzalo Vecia¬ 
na García-Bonte. 

Younger i els seus companys van en¬ 
gegar immediatament l’habitual es¬ 
tratègia de buidatge de veïns: comu¬ 
nicar la no renovació del contracte i 
oferir una «compensació» si la gent 


marxava abans. Segons el testimoni 
dels afectats, la immobiliària ha per¬ 
feccionat aquest mètode en escalar la 
prima per que s’abandoni l’habitatge: 
cada mes que passi sense que els veïns 
acceptin els diners oferts, els promo¬ 
tors redueixen la suma en 1.000 €. 

El 7 de març de 2017 van comen¬ 
çar les obres de remodelació total de 
l’edifici. Aquell dia els veïns es van 
trobar amb el següent cartell al ves¬ 
tíbul: 

Que els redactors d’aquesta missi¬ 
va no guardessin les mínimes for¬ 
mes de cortesia no era negligència 
sinó intenció, tal com ho van experi¬ 
mentar dolorosament els veïns i veï¬ 
nes durant els següents mesos. A fi¬ 
nals d’abril de 2017 només quedaven 


REF: EDIFICIO ELKANO. 15 


La presente circular es para comunicar a todos q 
hoy las obras en el edificio. 

Por ta! motivo se solicita a todos que sigan las ins 
de los carteles y avisos que se pongan en la escale 

Durante la ejecución de las obras no se podrà ui 
cualquier otro uso. Así mismo, se solicita que aqu< 
retiren lo antes posible. 

Para cualquier duda y/o información adicional qi 
SALAT INMOBIL1ARIA S.L. o enviar un mail a inmo 





quatre pisos habitats en una escala 
completament plena de pols i altres 
residus de les obres. La única llogate¬ 
ra amb contracte indefinit, finalment 
va acceptar la suma oferida. Mentre 
que els altres veïns, alguns dels quals 
ja portaven més de 18 anys vivint a 
la finca, resistien com podien a les 
obres, al mateix temps que buscaven 
desesperadament un altre pis. Amb 
les sumes ridícules que l’empresa els 
oferia, ja tenien clar que no trobarien 
res al seu barri ni a la ciutat. 

El mes de maig de 2017, l’ajunta¬ 
ment va enviar una inspecció d’obres 
que va tenir com a resultat una para¬ 
lització temporal de les mateixes per 
un defecte de forma. Desgraciada¬ 
ment, aquesta aturada no va servir de 


ue la empresa Construcciones Trade comenzarà 


trucciones de los responsables de obra, así como 
:ra relativos a seguridad y prevención de riesgos. 

tilizar la cubierta del edificio para tender ropa o 
ïllos vecinos que tengan objetos en la cubierta los 


gran cosa als veïns, ja que poc temps 
després van muntar la bastida i les 
molèsties es van multiplicar. Després 
de les primeres protestes publiques 
contra Norvet i les seves pràctiques, 
l’empresa va contractat un servei de 
vigilància dins de la finca, que s’en¬ 
carrega d’impedir el pas de qualsevol 
persona que no tingui a veure amb la 
immobiliària. 

L’abril de 2017 -mantenint-se fidel a 
la seva estratègia empresarial d’inten¬ 
tar vendre els seus pisos molt abans 
d’haver-los acabats o inclús abans 
d’haver començat les obres- Norvet 
ja oferia un futurible àtic de 107 m2 
(amb 45 m2 de terrassa) per 950.000 
€! Mig any més tard va retirar aquest 
anunci i va presentar un dossier en 
el qual s’havia substituït l’àtic virtu¬ 
al per dos dúplex —igualment virtu¬ 
als-. Tot plegat acompanyat de la 
consigna de màrketing de que no¬ 
més quedaven 4 pisos per vendre: 
els dos principals i els dos dúplex del 
quart que comunicarien amb sengles 
terrasses privades. Es a dir, els quatre 
habitatges que eren i continuen sent 
propietat de Norvet. L’única novetat 
és que els preus dels pisos ara només 
es comunicaran a demanda. 


je se requiera pueden llamar por teléfono a RIBÉ 
biliaria (5) ribesalat.com 





Poeta Cabanyes, 
33-35 

Finca adquirida el novembre de 2016 
sota el nom d’Edificios Nor Ver SL da¬ 
vant el notari Jaime Ruiz Cabrero (el 
segon de la parella de notaris habituals 
de Norvet). El Banc Sabadell va conce¬ 
dir a Norvet una hipoteca de tres mi¬ 
lions d’euros al tipus màxim del 9 % 
sobre una finca taxada en 3.128.137 
€. Es a dir, el Banc Sabadell va con¬ 
cedir un crèdit a Norvet equivalent al 
96 % del valor de l’immoble, cosa que 
no van fer els bancs ni en els moments 
àlgids de l’anterior bombolla immobi¬ 
liària. Cal recordar en aquest context 
que Norvet ha contractat totes les se¬ 
ves hipoteques amb el Caixabank i el 
Banc Sabadell, el mateix val per a tots 
els seus clients que han demanat una 
hipoteca. Tot plegat fa pensar que dar¬ 
rera hi ha un generós acord entre «ca¬ 
vallers». 

En aquesta finca de nova construcció 
no feia falta fer fora els antics habitants 
atès que anteriorment hi havia un pàr- 
quing privat. A Poeta Cabanyes, «Nor¬ 
vet te brinda la oportunidad de crear el 
marco idóneo para disfrutar del estilo 
de vida propio de la ciudad». Brinden 
aquest marc idoni per uns mòdics preus 
que arranquen des dels 447.000€ per 
un apartament de 58 m2. També resul¬ 


ta prou il·lustrativa la fotografia amb la 
qual anuncien el futur edifici: ho pre¬ 
senten amb un BMW SUV aparcat en 
diagonal directament davant de l’edi- 
fic. A la seva esquena sobresurten qua¬ 
tre palmeres a mode d’oasi. I als dos 
costats de l’edifici de Younger i el seu 
equip hi ha dues construccions d’un 
estil indefinit. Qualsevol vestigi del Po- 
ble-sec i dels seus habitants ha desapa¬ 
regut en la visió norvetiana de la futura 
vida urbana. A aquestes alçades no es¬ 
tranya que a principis de març de 2018 
encara quedava per acabar l’obra basta 
i, per descomptat no estava feta la divi¬ 
sió horitzontal, per la qual cosa s’ha de 
suposar que no han venut cap dels seus 
fabulosos habitatges. 

El 23 de gener d’enguany una cinquan¬ 
tena llarga de veïns i veïnes convoca¬ 
des pel Sindicat de Barri del Poble-sec, 
van tallar el carrer mentre que un al¬ 
tre grup ocupava la bastida de la façana 
del futur edifici d’apartaments de luxe. 
Es va informar a la premsa i la policia 
que la gent no baixaria fins que no es 
trobés una solució digna per al Felici- 
ano, l’últim veí que resisteix a Murillo 
12, una altra finca de Norvet al bar¬ 
ri. Finalment va arribar l’advocat de la 
immobiliària i, després d’un estira i ar¬ 
ronsa, va acceptar engegar una negoci¬ 
ació sobre la qüestió. A data d’avui el 
Sindicat encara està a l’espera de que es 
posin en contacte amb ells, tal com ha¬ 
via promès el susdit advocat de Norvet. 




Margarit, 25 

Younger va comprar la finca a finals 
del 2014 a la SAREB, l’anomenat 
banc dolent. De seguida es va fer 
mans i mànigues per a buidar-la de 
veïns i veïnes, desplegant l’estratè¬ 
gia ja habitual: petites compensaci¬ 
ons per a gent amb contractes inde¬ 
finits i procediments d’expulsió per 
als altres habitants de la finca. 


Atès que encara era bastant nou en 
el negoci, la cosa no va anar tan ro¬ 
dona com havia pensat. Per exem¬ 
ple, va perdre almenys una deman¬ 
da de desnonament per un cúmul 
de defectes formals. 

Però al final, i a base d’obres de re¬ 
forma executades sense cap mena 
de consideració cap als habitants de 
la finca, va aconseguir que totes les 
veïnes i veïns d’aquest bloc aban¬ 
donessin les seves llars. Algunes ve- 







ïnes hi havien passat pràcticament 
tota la seva vida. 

Segons la pàgina web de Norvet 
SL, a la primavera passada ja havi¬ 
en venut tots els pisos, el més ba¬ 
rat, d’uns 38 m 2 , presumptament, 
per 325.000€! Una revisió parcial 
de les entrades al registre de propi¬ 
etat evidència que l’última venda 
es va efectuar el desembre de 2017. 
Mentre que la taxació d’un pis hi¬ 
potecat de 52 m2 de superfície útil 


indica un valor d’ uns 258.000€! 
La «comunitat» de propietaris de 
Margarit 25, és tan multinaci¬ 
onal com la de Mare de Deu del 
Remei: suecs, alemanys, israelites, 
nord-americans ..., la gent autòcto¬ 
na brilla per la seva absència 1 . Se- 

1 A la quarantena llarga d’apartaments 
venuts per Norvet només figuren dos com¬ 
pradors autòctons, ambdós propietaris d’em¬ 
preses immobiliàries. No hem trobat indicis 

que permetin pensar que algú dels compra¬ 
dors estrangers estigui radicat a Barcelona. 





Murillo, 12 

Immoble adquirit en juny de 2016 
sota el nom de Vertice Nedax, SL. 
Per comprar aquesta finca taxada en 
1,54 milions d’euros la immobilià¬ 
ria va contractar una hipoteca amb 
el Banc Sabadell sobre 500.000 €. 
De seguida, els especialistes en 
marketing de Norvet van transfor¬ 


mat en un «edifici singular» una de 
les nombroses finques estretes que 
la burgesia barcelonesa va cons¬ 
truir fa uns cent anys per a les clas¬ 
ses populars de la capital catalana. 
Tal com és habitual, aquesta ope¬ 
ració de marketing es va publici- 
tar immediatament després d’haver 
comprat la finca. Sempre seguint 
les afirmacions fetes a la seva pàgi¬ 
na web, el novembre de 2017 ja te- 




nien venuts pràcticament tots els 
habitatges d’uns 50 m2 (amb bal¬ 
có inclòs). Els compradors hauri¬ 
en desemborsat el mòdic preu de 
350.000 € per l’apartament més 
barat. A febrer de 2018, i d’acord 
amb el registre de propietat, només 
s’han venut 2 dels 16 habitatges, 
i aquests dos per la modalitat del 
preu aplaçat. A més a més, les obres 
estan llunys d’acabar. 


Per arrodonir aquest quadre, Nor- 
vet finalment s’ha topat amb una 
resistència inesperada. Un dels ve¬ 
ïns de la finca, en Feliciano, que 
porta més de 15 anys vivint al Po- 
ble-sec i qui -casualment?- és el llo¬ 
gater d’un dels dos pisos venuts, ha 
tingut el valor i la dignitat de rebut¬ 
jar l’almoina de 5.000 € que Youn- 
ger li va oferir perquè ell i els seus 
fills marxessin de la finca abans que 



THE 

PROPERTY 


Carrer Murillo, 12 is a modernist building, constructed in 1936. It will be restored 
and renovated to create luxury apartments that integrate the best of the 
old with the latest smart-home technology. Norvet’s expert architects and 
craftsmen will preserve and highlight the building’s original features while 
creating modern living environments that are cozy, fresh and functional. 


acabés el seu contracte de lloguer de 
5 anys. Des de llavors, recolzat i as¬ 
sessorat pels veïns i veïnes organit¬ 
zades al Sindicat de Barri del Poble 
Sec, Feliciano ha pogut resistir les 
obres, les males pràctiques de l’ad¬ 
ministrador de la finca, Gran Urbe, 
les amenaces dels paletes de Norvet 
i el xantatge de la mateixa propie¬ 
tat qui va augmentar la compensa¬ 
ció a 18.000 € si marxava abans de 
la data del segon desnonament. Fe¬ 
liciano es va negar perquè aquesta 
suma no li garantia un sostre per a 
ell i la seva família. 

El 24 de gener, el veïnat organitzat 
del Poble-sec va impedir aquest se¬ 
gon «llançament» d’en Feliciano. 
Pocs dies després va aparèixer la no¬ 
ticia de que l’Ajuntament de Bar¬ 
celona finalment havia començat a 


investigar els tripijocs de Younger. 
El primer resultat: tant a Murillo, 
12, com en d’altres finques, Nor¬ 
vet SL hauria demanat a dojo as¬ 
sabentats (declaració de obres me¬ 
nors) per reformes que necessitaven 
en realitat llicències d’obres i visats 
d’arquitectes. A resultes d’això els 
tècnics de l’Ajuntament han aturat 
les obres durant sis mesos, al ma¬ 
teix temps que els han imposat una 
multa. 

La primera reacció de Younger i 
del seu equip a la paralització de les 
obres ha estat demanar un desno¬ 
nament obert contra Feliciano du¬ 
rant la segona quinzena de març. 
Un moviment que els veïns i veïnes 
organitzats interpretem com a una 
declaració de guerra. 

Els somnis d’Alon Younger... 















...produeixen monstres. 









Gràcia 

Close to the action, far from the crowds 
Cerca de la acción, lejos de las multitudes 

extret del dossier de Norvet de la finca Josep Torres 20 


Jaén, 8-10 

Es tracta d’un solar - fins ara arbrat 
- d’un total de 401 m2, adquirit a 
finals de juny de 2016 sota el sug- 
gerent nom de Zafir Dynamic, SL. 
Els publicistes de Norvet hi dibui¬ 
xen el futur següent: «Les dues mag¬ 
nífiques cases aparellades de tres ha¬ 
bitacions de la residència Jaén creen 
un nou paradigma d’excel·lència. La 
combinació de qualitat incompara¬ 
ble, emplaçament excepcional i cre¬ 
dencials ecològiques de primer nivell 
les converteix en extraordinàries.» 
Ens remeten al seu formulari de con¬ 
tacte per saber el preu de les dues ca¬ 
ses, d’un total de 320m2 repartits en 
tres plantes. 

El que no diuen és que el solar - ta¬ 
xat en 1.270.199 euros - s’ha com¬ 
prat amb l’ajut de quatre hipote¬ 


ques diferents sobre un valor total de 
700.000 euros. Sorprèn que Youn- 
ger -en aquells moments, l’enca¬ 
ra totpoderós administrador únic 
de l’empori Norvet- hagi contrac¬ 
tat hipoteques que implicaven -en¬ 
tre interessos i despeses- el paga¬ 
ment d’unes taxes del 30% al 30% 
del capital prestat. Tot això en uns 
moments en que els bancs espanyols 
li estaven atorgant crèdits per sota el 
10% d’interessos. Veient que els cre¬ 
ditors són compatriotes seus, a més 
d’una empresa de la qual se sap poca 
cosa més que es diu Nilcan Finan- 
ce LTD S.A.R.L. i que porta quatre 
anys radicada a Luxemburg, s’im¬ 
posa la hipòtesis que estem davant 
d’una operació d’evasió de fons i/o 
de blanqueig de diners. El venci¬ 
ment de totes aquestes hipoteques 
està fixat el més de juny de 2018. 



Rabassa, 63-67 

Edifici d’un total de tres plantes, 
d’una superfície d’uns 550m2 per 
planta. Norvet va comprar la finca 
en desembre de 2016 sota el nom 
de Discovery Nova Projects SL. Es 
tracta d’una compra-venda subjec¬ 
ta a la condició que Norvet conver¬ 
teixi l’antiga fàbrica en habitatges 


abans del 12 de desembre de 2018. 
En cas contrari, la venedora es que¬ 
daria amb els 400.000 euros que 
Norvet havia pagat per a l’immo¬ 
ble. 

A la data d’avui, les obres estan pa¬ 
rades. No serà el cas que els falten 
compradors per continuar les re¬ 
formes? En canvi, ja porten temps 
anunciant Lofts per 450.000 €. 



Josep Torres 20, 
Can Dimoni 

inca adquirida sota el nom 
Construcciones Nor Vet SL el 
08/04/2016. Es tracta d’un immo¬ 
ble catalogat, de quatre plantes, i 
una superfície construïda de 780 
m2, i uns I40m2 per planta. El 
mes de maig de 2016 Norvet con¬ 
tractà una hipoteca de 500.000 € al 
6,5% amb el Caixabank que vencia 
el juliol de 2017. Un any i pico més 
tard Caixabank i Younger es van 
posar d’acord en ampliar l’hipote¬ 
ca a 1,5 milions d’euros i d’allargar 
el seu venciment fins 1’ 1 de setem¬ 
bre de 2049! 

Aquesta malabarisme amb xifres de 
préstecs i dates de venciment s’es¬ 
tén també a la taxació de l’immo¬ 
ble: en juny de 2016, el banc el va 
taxar en 3.881.550 euros, un any 
més tard i en plena escalada dels 
preus, el mateix banc rebaixa el seu 
valor uns 1,5 milions d’euros, ta- 
xant-lo en 2.305.551 euros. 
Suposem que aquesta rebaixada de 
valor no té res a veure amb el fet que 
Norvet hagi encarregat les reformes 
a l’empresa Luis Parés Construc¬ 
tors. Una constructora i immobi¬ 


liària de capital local que s’ha es¬ 
pecialitzat en reformes de luxe de 
finques antigues, especialment a 
Ciutat Vella. 

Tal com ja s’ha vist més amunt, 
Norvet SL està practicant amb 
molt assiduïtat la tàctica dels des- 
nonaments invisibles i no té incon¬ 
venient en recórrer a tècniques del 
mobbing immobiliari. Però cal re¬ 
cordar també que el Sr. Younger 
s’ha fet famós per contractar els 
«serveis» de paramilitars de l’extre¬ 
ma dreta agrupats en l’empresa De- 
sokupa. Per aquesta raó està encau- 
sat en un procés judicial promogut 
per l’Observatori Desc. La quere¬ 
lla interposada contra Younger i in¬ 
tegrants de Desokupa els acusa de 
«delictes tipificats al Codi Penal 
com violació de domicili, coacci¬ 
ons, delicte continuat d’amenaces i 
organització criminal». 

Mentre que resta pendent la sen¬ 
tència, Younger ja està oferint - 
amb la virtualitat que hem vist en 
altres finques- els futurs aparta¬ 
ments fruït de la remodelació, de¬ 
manant preus «a partir de 600.000 
€». 


Els serveis de Desokupa han 
estat contractats per Norvet 
en diverses ocasions 



Daniel Esteve Martínez, 
propietari de Desokupa 



El Clot 

Aquest barri va ser un dels primers que ha sofert 
la intervenció immobiliària de don Alon Younger. 


Freser, 60 

Finca adquirida el juliol de 2015, 
amb una hipoteca de 540.000€ 
contractada amb el CaixaBank. Es 
tracta d’habitatges completament 
reformats d’uns 54m2 amb balcó, 
taxats en uns 326.000€. 

L’esquema es repeteix una vegada 
darrera de l’altra: els compradors 
són estrangers, que en la immen¬ 
sa majoria dels casos no hi viuen. 
Pràcticament tots els habitatges 
s’han venut el 2017 i Norvet con¬ 
serva com a mínim un pis. 


Navas de Tolosa, 273 

Finca adquirida el 2014. Habitat¬ 
ges de 52m2 taxats en uns 270.000. 
€. La seva gran majoria s’han venut 
el 2017. Norvet conserva dos habi¬ 
tatges a aquesta finca que estan gra¬ 
vats amb una hipoteca emesa pel 
CaixaBank. Ni en aquesta finca, ni 
a Freser, 60 consta l’existència de 
cap apartament turístic. 


BARRIO 


Vivir en un barrio es sentir el barrio. Es la sensación 
de pertenecer a una comunidad. Es proximidad 
con las personas y los servicios. Es pasear en vez 
de caminar. Es sentirse acogido en el distrito màs 
emergente de Barcelona. El Camp de l'Arpa del Clot 
es un barrio genuino donde vivir. 


Norvet parlant de comunitat 
i barri mentre expulsa veïnes. 
ES POT SER MÉS CÍNIC? 


EL CAMP DE 
L’ARPA DEL CLOT 


Mantiene la esencia del pequeno municipio que 
fue hasta 1897. Su relación con la lucha obrera de 
principios de siglo XX y un tejido social muy activo 
han forjado su personalidad. Las transformaciones 
urbanísticas de la ciudad no han quebrado un 
barrio que mantiene una mirada autèntica en una 
Barcelona cambiante. 



Eixample 

Aquest barri va ser un dels primers que ha sofert 
la intervenció immobiliària de don Alon Younger. 


Aragó, 477 

Finalment cal recordar una altra 
finca on s’ha posat en evidència al 
gerent de Norvet, SL. També en 
aquesta ocasió es va tractar d’un en¬ 
trebanc per a les seves aspiracions 
financeres. Pot ser, fins i tot més 
important que la primera, ja que 
les antigues llogateres de la finca re¬ 
centment adquirida per l’empresa, 
no es van deixar acovardir pels seus 
mètodes i pressions sinó que van 
obrir les portes de les seves cases 
a famílies de la PAH, necessitades 
d’un habitatge després d’haver es¬ 
tat expulsades dels seus pisos pels 
bancs. Per a més informació sobre 


aquest cas, la resistència dels veïns i 
els metòdes de Norvet, podeu con¬ 
sultar la pàgina https://pahbarcelo- 
na.org/ ca/ tag / obra-social-pah-ca/. 

I mentre aquesta nova comunitat 
de veïnes i veïns es dedica a defen¬ 
sar el dret a tenir una casa, Youn¬ 
ger i els seus empleats publiciten la 
finca -encara per «remodelar»- amb 
l’spot «Barcelona life to the full, 
then come to a place that’s all your 
own» (Viure Barcelona al màxim 
i després tornar a un indret que 
és tot teu). Demanen preus a par¬ 
tir de 260.000€ pels futurs aparta¬ 
ments de 45 m2 , al mateix temps 
que anuncien que la disponibilitat 
dels mateixos està limitada. 









Ciutat Vella 

Tot indica que Younger i Sagis han arribat massa tard a aquest districte 
de la ciutat i que altres voltors com MK Premium i Vauras Investment els 
hi han deixat ben poca cosa. Tot i així hi trobem 3 immobles comprats 0 
participats per Norvet. 


Escudellers, 44 

Immoble d’un total de 2008 m2, 
adquirit per Norvet en unió amb al¬ 
tres immobiliàries. En l’actualitat, 
aquesta finca ubicada entre el Carrer 
Codols, 3 i de la Plaça d’Orwell, és 
un edifici bastant deteriorat i com¬ 
pletament tapiat. 

En el món norvetià els futurs apar¬ 
taments en torn a 70 m2 valdrien 
a partir de 365.000 € i se situari¬ 
en al cor de l'idíl·lic barri gòtic. A 
la pàgina https://norvetbcn.com es 
troben unes descripcions fabuloses 
acompanyades d’un dossier igual¬ 
ment fabulós que porta la firma de 
l’arquitecte autòcton Xavier Guitart 
Tarrés. En tot cas, perquè aquesta 
fabula pogués fer-se realitat, els seus 
autors haurien de fer desaparèixer 
els habitants i habituals dels voltants 
de la seva finca immaculada. 


Carretes, 41 

Immoble buidat d’antics veïns i 
completament reformat. Es trac¬ 
ta d’una «empresa conjunta» en¬ 
tre Norvet i altres immobiliàries. 
Norvet ha venut els seus habitat¬ 
ges, l’un a un ciutadà nord-americà 
i l’altre a un fons de inversió autòc¬ 
ton (que se suposa que el tornarà a 
vendre a altres estrangers). Segons 
els veïns consultats, hi ha bastant 
trànsit de turistes, però no hi viu 
ningú. Algunes veïnes s’han quei¬ 
xat d’una construcció al terrat de la 
finca que, de tant en tant, s’utilitza¬ 
ria com a discoteca. Com era de es¬ 
perar, no hi ha cap apartament tu¬ 
rístic declarat. 



Portal Nou, 51 i 53 

Es tracta de dos edificis contigus 
molt deteriorats que Norvet va 
vendre en juny de 2017 a una altra 
immobiliària. 


Botiga Norvet 

d Argenteria 25. La botiga-immo- 
biliària de Norvet a peu de carrer. 
Amb una mica de sort si la trobeu 
oberta us convidaràn a un cafè. 
















